ພວກກະບົດລີເບຍ ຍື່ນກໍາໜົດເສັ້ນຕາຍ ຕໍ່ຝ່າຍກາດດາຟີ
ປະຊາຊົນລີເບຍສະຫລອງວັນບຸນ Eid al-Fitr ຂະນະທີ່ພວກກະບົດກັດດັນໃຫ້ກໍາລັງ ກາດດາຟີຍອມຈໍານົນ.
ປະຊາຊົນລີເບຍຫລາຍພັນຄົນໄດ້ພາກັນສະເຫລີມສະຫລອງວັນອອກພັນສາ ຫລືການສິ້ນ ສຸດລົງຂອງເດືອນຖືສີນ Ramadan ຂອງຊາວມຸສລິມໃນຈະຕຸລັດໃຫຍ່ໃຈກາງກຸງຕຣີໂປລີ ໃນຂະນະທີ່ທາງການຂອງອຳນາດປົກຄອງຊາດຊົ່ວຄາວຂອງລີເບຍ ຊຸກຍູ້ໃຫ້ພວກກໍາລັງ ທີ່ຈົງຮັກພັກດີຕໍ່ທ່ານມວມມາກາດດາຟີ ໃນເມືອງ Sirte ບ້ານເກີດເມືອງນອນຂອງທ່ານ ໃຫ້ຍອມຈໍານົນ ພວກກໍາລັງຕໍ່ຕ້ານກາດດາຟີໄດ້ຈັດຕັ້ງການຮັກສາຄວາມປອດໄພໃນເຂດອ້ອມແອ້ມຈະຕຸລັດ ໃນວັນພຸດມື້ນີ້ ຮວມທັງສົ່ງພວກມືປືນຂຶ້ນເທິງຫລັງຄາຕຶກອາຄານຕ່າງໆ ໃນຂະນະທີ່ພວກ ປະຊາຊົນຫລາຍພັນຄົນພາກັນໄປເຕົ້າໂຮມກັນ ເພື່ອທໍາການໄຫວ້ວອນພາວະນາແລະຮ້ອງໂຮ ດ້ວຍຄວາມເບີກບານມ່ວນຊື່ນໃນມື້ທໍາອິດຂອງບຸນ Eid al-Fitr ທ່ານ Mustafa Abdel Jalil ຜູ້ນໍາສະພາປົກຄອງແຫ່ງຊາດລະຍະຂ້າມຜ່ານລີເບຍ ກ່າວ ໃນວັນອັງຄານວານນີ້ວ່າ ພວກກໍາລັງຂອງທ່ານຈະເລີ້ມທໍາການເຄື່ອນໄຫວທາງທະຫານ ໃນເມືອງ Sirte ຖ້າພວກທະຫານນິຍົມກາດດາຟີ ບໍ່ທໍາການເຈລະຈາຢ່າງຮອບດ້ານ ແລະ ຍອມຈໍານົນພາຍໃນວັນເສົາຈະມານີ້ 1 ມື້ ຫລັງຈາກວັນພັກບຸນ Eid al-Fitr ເປັນເວລາ 3 ມື້ເສັດສິ້ນລົງ ພວກນັກຕໍ່ສູ້ຕໍ່ຕ້ານທ່ານກາດດາຟີກ່າວວ່າ ພວກເຂົາເຈົ້າກໍາລັງຕຽມທໍາການສູ້ລົບບັ້ນສຸດ ທ້າຍເພື່ອເຂົ້າຄວບຄຸມບ່ອນລີ້ຊ່ອນແຫ່ງສຸດທ້າຍຂອງກາດດາຟີໃນລີເບຍນັ້ນ ວັນກໍານົດ ເສ້ນຕາຍໃນວັນເສົາຈະມານີ້ ຕົ້ນຕໍແລ້ວແມ່ນພົວພັນກັບເມືອງ Sirte ແຕ່ມັນກວມລວມກັບ ທີ່ໝັ້ນແຫ່ງຕ່າງໆຂອງພວກຈົງຮັກພັກດີຕໍ່ທ່ານກາດດາຟີ ໃນເມືອງ Bani Walid ແລະ ເມືອງ Sabha ໃນພາກໃຕ້ນັ້ນນຳ ກຸ່ມເນໂຕ້ກ່າວວ່າ ຕົນໄດ້ສືບຕໍ່ທໍາການໂຈມຕີທາງອາກາດຢູ່ຕໍ່ມາໃສ່ເມືອງ Sirte ແລະ ເມືອງ Bani Walid ໂດຍໄດ້ໂຈມຕີເປົ້າໝາຍແຫ່ງຕ່າງໆຢູ່ທັງສອງເຂດໃນວັນອັງຄານ ວານນີ້ ບໍ່ມີຜູ້ຄົນຜູ້ໃດໄດ້ເຫັນທ່ານກາດດາຟີ ແລະພວກລູກຊາຍທີ່ມີອິດທິພົນທີ່ສຸດຂອງທ່ານ ນັບແຕ່ພວກນັກຕໍ່ສູ້ຕ້ານທ່ານກາດດາຟີໄດ້ເຂົ້າຄວບຄຸມໃນກຸງຕຣີໂປລີມາໃນສັບປະດາ ແລ້ວນີ້ ມີບາງຄົນເຊື່ອວ່າ ອະດີດຜູ້ນໍາທ່ານນີ້ອາດຈະລີ້ຊ່ອນຢູ່ໃນພາກໃຕ້ຂອງປະເທດ ໃນຂະນະດຽວກັນ ເລຂາທິການໃຫຍ່ສະຫປະຊາຊາດ ທ່ານພັນກີມູນກ່າວວ່າ ມີຄວາມ ຮູ້ສຶກເຫັນພ້ອມກັນຢ່າງກວ້າງຂວາງທີ່ວ່າ ປະຊາຄົມນາໆຊາດຕ້ອງຮ່ວມສາມັກຄີກັນ ພາຍໃຕ້ແຜນການປະສານງານກັນຢ່າງດີສໍາລັບໄລຍະຂ້າມຜ່ານຫລັງຈາກຍຸກສະໄໝ ຂອງທ່ານກາດດາຟີໃນລີເບຍ ແລະວ່າສະຫະປະຊາຊາດຄວນຈະເປັນຜູ້ນໍາພາໃນຄວາມ ພະຍາຍາມດັ່ງກ່າວ